76/791/ETY: Komission päätös, tehty 24 päivänä syyskuuta 1976, eläinten ravitsemusta käsittelevän tiedekomitean perustamisesta



Virallinen lehti nro L 279 , 09/10/1976 s. 0035 - 0036

Suomenk. erityispainos Alue 3 Nide 7 s. 0192

Kreikank. erityispainos: Luku 03 Nide 16 s. 0140

Ruotsink. erityispainos Alue 3 Nide 7 s. 0192

Espanjank. erityispainos: Luku 03 Nide 11 s. 0055

Portugalink. erityispainos: Luku 03 Nide 11 s. 0055



KOMISSION PÄÄTÖS, tehty 24 päivänä syyskuuta 1976, eläinten ravitsemusta käsittelevän tiedekomitean perustamisesta (76/791/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että eläinten rehujen koostumusta, valmistusta, pakkaamista ja merkintää koskevien yhteisten sääntöjen valmistelu ja muuttaminen edellyttää erityisesti eläinten kasvatukseen, eläinten terveyden vaalimiseen ja eläinsuojeluun sekä eläinperäisten tuotteiden laatuun ja terveellisyyteen liittyvien tieteellisten ja teknisten kysymysten tutkimista, ratkaisujen etsiminen näihin ongelmiin edellyttää ansioituneiden tieteenharjoittajien panosta 2 artiklassa tarkoitetuilla tai niihin liittyvillä tieteenaloilla, ja yhteydenpitoa mainittuihin henkilöryhmiin on helpotettava perustamalla komission yhteyteen luonteeltaan neuvoa-antava komitea, ON PÄÄTTÄNYT SEURAAVAA: 1 artikla Perustetaan komission yhteyteen eläinten ravitsemusta käsittelevä tiedekomitea, jäljempänä "komitea". 2 artikla 1. Komissio voi kuulla komiteaa tieteellisistä tai teknisistä ongelmista, jotka liittyvät eläinten ravitsemukseen tai terveyteen sekä eläinperäisten tuotteiden laatuun ja terveellisyyteen. Komiteaa voidaan erityisesti kuulla kysymyksissä, jotka koskevat rehujen koostumusta, niitä muuttavia käsittelytapoja, lisäaineita sekä sellaisia aineita ja valmisteita koskevissa kysymyksissä, joita pidetään rehuissa epäsuotavina. 2. Komitea voi kiinnittää komission huomion mihin tahansa tällaiseen kysymykseen. 3 artikla Komiteaan muodostuu enintään 15 jäsenestä. 4 artikla Komissio nimittää komitean jäsenet ansioituneista tieteenharjoittajista, joilla on 2 artiklassa tarkoitettujen alojen erityisasiantuntemus. 5 artikla Komitea valitsee keskuudestaan puheenjohtajan ja kaksi varapuheenjohtajaa. Valinta tehdään jäsenten yksinkertaisella enemmistöllä. 6 artikla 1. Komitean jäsenten, puheenjohtajan ja varapuheenjohtajan toimikausi on kolme vuotta. Heidät voidaan nimittää uudeksi toimikaudeksi. Komitean puheenjohtajaa ja varapuheenjohtajia ei kuitenkaan voida välittömästi valita uudelleen kahden peräkkäisen kolmen vuoden toimikauden jälkeen. Suoritetut tehtävät eivät oikeuta palkkioon. Kolmen vuoden toimikauden päätyttyä komitean jäsenet, puheenjohtaja ja varapuheenjohtajat pysyvät toimissaan, kunnes heidän seuraajansa nimitetään tai heidän toimikautensa uusitaan. 2. Jos komitean jäsen, puheenjohtaja tai varapuheenjohtaja ei pysty hoitamaan velvoitteitaan tai jos hän eroaa tehtävästään vapaaehtoisesti, hänet korvataan toimikauden loppuajaksi tapauksen mukaan joko 4 tai 5 artiklassa määrättyä menettelyä noudattaen. 7 artikla 1. Komitea voi muodostaa keskuudestaan työryhmiä. 2. Työryhmien tehtävänä on antaa komitealle kertomus sen antamista aiheista. 8 artikla 1. Komitea ja työryhmät kokoontuvat komission edustajan kutsusta. 2. Komission edustaja ja muut toimihenkilöt ja asiamiehet, joita asia koskee, osallistuvat komitean ja työryhmien kokouksiin. 3. Komission edustaja voi kutsua myös henkilöitä, joilla on erityistä asiantuntemusta käsiteltävässä asiassa, osallistumaan näihin kokouksiin. 4. Komission yksiköt huolehtivat komitean ja työryhmien sihteeristön tehtävistä. 9 artikla 1. Komitea käsittelee asioita, joista komission edustaja on pyytänyt lausuntoa. Pyytäessään komitean lausuntoa komission edustaja voi asettaa määräajan, jonka kuluessa lausunto on annettava. 2. Jos komitean jäsenet hyväksyvät pyydetyn lausunnon yksimielisesti, he laativat yhteiset johtopäätökset. Ellei lausuntoa ole hyväksytty yksimielisesti, sisällytetään keskusteluissa esille tulleet eri näkökannat komission edustajan vastuulla laadittuun kertomukseen. 10 artikla Rajoittamatta perustamissopimuksen 214 artiklan määräysten soveltamista komitean jäsenet eivät saa ilmaista tietoja, jotka ovat tulleet heidän tietoonsa komitean työssä, jos komission edustaja ilmoittaa komitean jäsenille, että pyydetty lausunto tai esitetty asia on luonteeltaan luottamuksellinen. Tässä tapauksessa ainoastaan komitean jäsenet ja komission edustajat osallistuvat kokouksiin. 11 artikla Komissio voi muuttaa tätä päätöstä saadun kokemuksen perusteella. Tehty Brysselissä 24 päivänä syyskuuta 1976. Komission puolesta P. J. LARDINOIS Komission jäsen